NVD แต่งตั้ง “บล.ไอ วี โกลบอล” นั่ง IFA ประเมินแผนครอบงำกิจการ หลังผถห.ใหญ่เทนเดอร์
NVD แต่งตั้ง "บล.ไอ วี โกลบอล" นั่งที่ปรึกษาทางการเงินอิสระ เพื่อให้ความเห็นแก่ผู้ถือหุ้นเกี่ยวกับคำเสนอซื้อหลักทรัพย์เพื่อครอบงำกิจการ หลังผถห.ใหญ่ยื่นเทนเดอร์
NVD แต่งตั้ง "บล.ไอ วี โกลบอล" นั่งที่ปรึกษาทางการเงินอิสระ เพื่อให้ความเห็นแก่ผู้ถือหุ้นเกี่ยวกับคำเสนอซื้อหลักทรัพย์เพื่อครอบงำกิจการ หลังผถห.ใหญ่ยื่นเทนเดอร์
4 มิ.ย. 2564

บริษัท เนอวานา ไดอิ จำกัด (มหาชน) หรือ NVD ระบุว่า เมื่อวันที่ 2 มิถุนายน 2564 บริษัทฯ ได้รับแบบประกาศเจตนาในการเข้าถือหลักทรัพย์เพื่อครอบงำกิจการ (แบบ 247-3) จากนายฉัตรชัย ปิยะสมบัติกุล บริษัทฯ จึงได้จัดให้มีการประชุมคณะกรรมการบริษัท ครั้งที่ 8/2564ซึ่งประชุมเมื่อวันที่ 4 มิถุนายน 2564 เพื่อพิจารณาแต่งตั้งที่ปรึกษาทางการเงินอิสระเพื่อให้ความเห็นเกี่ยวกับการทำคำเสนอซื้อในครั้งนี้แก่ผู้ถือหุ้นของบริษัทฯ ตามประกาศคณะกรรมการตลาดทุนที่ ทจ. 40/2552 เรื่องแบบรายงานและระยะเวลาการจัดทำความเห็นเกี่ยวกับคำเสนอซื้อ (รวมที่ได้มีการแก้ไขเพิ่มเติม) ในการนี้ ที่ประชุมคณะกรรมการบริษัท ได้มีมติอนุมัติการแต่งตั้งบริษัทหลักทรัพย์ ไอ วี โกลบอล จำกัด (มหาชน) เป็นที่ปรึกษาทางการเงินอิสระ เพื่อให้ความเห็นแก่ผู้ถือหุ้นเกี่ยวกับคำเสนอซื้อหลักทรัพย์เพื่อครอบงำกิจการในครั้งนี้
ทั้งนี้ เมื่อบริษัทฯ ได้รับความเห็นเกี่ยวกับคำเสนอซื้อหลักทรัพย์ (แบบ 250-2) จากที่ปรึกษาทางการเงินอิสระแล้วบริษัทฯ จะเรียกประชุมคณะกรรมการบริษัทเพื่อพิจารณาแบบ 250-2 และจะแจ้งข้อมูลให้ตลาดหลักทรัพย์แห่งประเทศไทยและผู้ลงทุนรับทราบต่อไป